**Referat fra Centralt Råd**

Tilstede: Svend, Sine, Anders, Birthe, Else

Vi har snakket om, at vi var rigtig godt tilfredse med sidste fælles pårørendemøde. Det var en god oplevelse!

Svend fortæller, at han i øjeblikket er i gang med at skrive en orientering til politikeren om, hvad de besparelser der blev vedtaget i 2019 budgettet betyder for Bostederne Skanderborg. Nogle af politikerne var vist ikke helt klar over, hvor meget de besparelser de har besluttet på handicapområdet, ville komme til at betyde. Man kan jo håbe på, at næste budget forlig vil rette lidt op på det.

Svend er kontraktholder, hvilket betyder, at han skal sørge for at overholde det budget som politikerne har besluttet. Der må højest være en afvigelse på 5% og en negativ afvigelse SKAL hentes hjem over de efterfølgende år. En overskridelse på mere end 5 % vil betyde at man bliver sat under administration. Til gengæld må man godt opspare gennem årene, en overskud på under 5% bliver overført til næste års budget.

Takster og VUM: Det som man som pårørende kan gå ind i er, om borgeren får den ydelse som man mener at borgeren har behov for. Er der behov for mere hjælp end det borgeren får nu? Det er sagsbehandlerne der laver VUM, men hvor meget bliver pædagoger og pårørende inddraget? Hvor høj er servicen i de forskellige kommuner?

Fælles Pårørenderådsmøde d. 26.september 19.00 til 21.00: Vi kunne godt tænke os at der kom nogen og fortalte om VUM og takstsystemet. Vi bliver enige om, at det giver god mening at nogen fra vores eget ”system” kom og fortalte om VUM og takstsystemet.

Svend prøver at Snakke med Annie om hun, på næstet fælles pårørenderådsmøde og fortælle om VUM og TAKSTER m.m.. Derudover vil vi spørge Frank Stjerne om han vil komme og fortælle om Frivilligheds projektet. Hvor vi er nu og hvad der skal ske fremadrettet. Evt. Frank til at fortælle om frivillighed.

Vi har en snak om udviklingshæmmede, arv og identitetstyveri. Arv og ret kunne evt. være et emne til stormødet.

Stormøde enten d. 7. eller d.14. november fra 19.00 til 21.00 i pav.4 Sølund: Det kunne være noget om arveret og muligheder. Evt. LEV. Svend vil tage kontakt til Ole jurist og evt L.E.V.

Centrale Pårørenderåds Julefrokost: Torsdag d. 5. december 17.00 – 19.00 på Hemsen Kildevej 14 K

Vh

Sine + lidt Svend p.s: Tak for et godt møde